kardosdrur/scandi-wiki huggingface dataset:
3900 pictures

3900 pictures var et grønlandsk filmproduktionsselskab. 

Selskabet blev etableret af Otto Rosing og Mikisoq H. Lynge. Det havde hovedkontor i Nuuk, som har postnummer 3900, deraf navnet. 

3900 pictures producerede i 2008 spillefilmen Nuummioq, som er den første spillefilm som var 100% grønlandsk produceret, instrueret og finansieret. Filmen blev udgivet i 2009.

Eksterne henvisninger 
3900pictures.com 
 

Virksomheder i Nuuk
Filmselskaber fra Danmark
Kultur i Grønland
Medievirksomheder fra Grønland
Otto Rosing (forfatter)

Otto Pavia Jørgen Rosing (født 6. april 1896 i Nuuk, død 24. december 1965 i Aasiaat) var en grønlandsk forfatter, luthersk præst og maler.
Han var søn af Kristian Rosing og bror til Peter Rosing, og var gift med Sara Bertrud Vilhelmine Birgitte Siegstad. Sammen fik de sønnerne Jens Rosing, Emil Rosing og Peter Rosing, samt døtrene Alma Rosing, Else Rosing, Qunerseeq Rosing, Jensigne Rosing og Marie Rosing. Han boede i Danmark i 1933-34

Bibliografi (udvalgt) 
 1933 – Carl Julius Spindler (biografi)
 1948 - Suersak / Suersaq (biografi)
 1952 - Inûsugtunut isumaliutigssat / Inuusuttunut isumaliutissat
 1955 – Taseralik (roman) ()
 1957 - Angákortaligssuit / Angakkortalissuit1
 1961 - Angákortaligssuit / Angakkortalissuit 2
 1963 - Egedesminde 1763 - 1963
 1963 - Ausiait 1763 - 1963
 1967 - Tikipok : glimt fra Grønland / Tikippoq
 1968 - Gulúnguak / Kulunnguaq (roman)

Romanforfattere fra Grønland
Faglitterære forfattere fra Grønland
Præster fra Grønland
Malere fra Grønland
Personer fra Nuuk
Biografiforfattere
Aalborg City Gymnasium

Aalborg City Gymnasium (tidligere Aalborg Studenterkursus) er en dansk Uddannelsesinstitution i Aalborg midtby, der tilbyder en studentereksamen på 2 år. Skolen blev grundlagt i 1939 under navnet Briers kursus og havde til huse i Niels Ebbesensgade i Aalborg, og i 1975 flyttede skolen til lokaler i Danmarksgade i Aalborg. 

I 2012 flyttede man i nye lokaler nær Aalborg Station, Aalborg Campus. Skolen tilbyder desuden enkeltfag på STX og HF-niveau i samarbejde med Nørresundby Gymnasium & HF.  Skolen tilbyder enkeltfag indenfor naturvidenskab (matematik, fysik og kemi) og indenfor samfunds- og sprogfag. Disse enkeltfag er primært rettet imod personer, som allerede har gennemført en HHX, STX, HTX eller HF-eksamen, og ønsker at komme ind på en bestemt videregående uddannelse.     

Udover en 2 årig STX er det også muligt at tage en hel HF-eksamen på Aalborg City Gymnasium.      

Skolen tilbyder desuden muligheden for at tage enkeltfag om aftenen og mulighed for at tage GSK-suppleringskurser i sommerferien.

Referencer

Eksterne henvisninger 
Skolens websted

Studenterkursus i Danmark
City Gymnasium
Aalborg Centrum
Etableret i 1939
Le Barcarès

Le Barcarès er en by og kommune i departementet Pyrénées-Orientales i Sydfrankrig.

I kommunen ligger også badebyen Port Barcarès, som ligger på den smalle tange mellem Middelhavet og indsøen Etang de Salses.

Geografi 
Le Barcarès kommune grænser mod øst ud til Middelhavet med en 8 km lang sandstrand. Mod syd afgrænses kommunen af floden Agly og mod mod nordvest af indsøen Etang de Salses. Nærmeste byer er mod vest Saint-Laurent-de-la-Salanque (5 km) og mod sydvest Torreilles (6 km). Perpignan ligger 22 km mod sydvest.

Historie 
Den smalle stribe land mellem havet og indsøen var længe et øde og usundt sumpområde. I det 14. århundrede lykkedes det tempelridderne at dræne og kultivere området længere mod syd, men området omkring Le Barcarès bød på for mange vanskeligheder.

Interessen for området steg efter Pyrenæerfreden i 1659, som flyttede grænsen til Spanien mod syd til Pyrenæerne. Økonomisk vækst i området omkring floden Agly førte til at en havn blevet bygget ved den nuværende by. Havnen servicerede først og fremmest den nærliggende by Saint-Laurent-de-la-Salanque. Det var varer som vin, olie, frugt, og salt som gik gennem havnen.

I løbet af det 19. århundrede udviklede Le Barcarès sig til en vigtig fiskerihavn med eget bådeværft. På denne tid blev det moderne at tage på badeophold ved havet. Om sommeren opstod der en midlertidig by langs stranden.

I 1929 bliver Le Barcarès en selvstændig kommune efter hidtil at have været en del af Saint-Laurent-de-la-Salanque.

I 1939 flygtede titusinder af spaniere over grænsen til Frankrig efter republikanernes endelige nederlag i den spanske borgerkrig. Flygtningene blev i stort tal interneret i lejre, blandt andet ved Le Barcarès. Efter 2. verdenskrigs start blev lejren brugt af Vichy-regeringen til at internere udenlandske statsborgere.

I starten af 1960erne lancerede den franske stat et program for at udbygge og styre turismen langs Languedoc-Roussillons kyststrækning. Det førte til grundlæggelsen af badebyen Port Barcarès.

Demografi

Udvikling i folketal

Kilder

Eksterne henvisninger 

 Pyrénées Catalanes - Le Barcarès
 Pyrénées Catalanes - Port Barcarès

Byer i Pyrénées-Orientales
Kenzaburo Oe

Kenzaburō Ōe (大江 健三郎 Ōe Kenzaburō) (født 31. januar 1935 i Ehime, død 3. marts 2023) var en japansk forfatter, der i 1994 modtog Nobelprisen i litteratur.

Ōe var uddannet i fransk litteratur fra Tokyos Universitet og begyndte sin forfattervirksomhed i 1957. Han var påvirket af den samtidige skrivekunst i Frankrig og USA og inspireret af blandt andet Jean-Paul Sartre og eksistentialismen. Han beskrev selv sin stil som polyfonisk, sammensat og rig på associationer. 

Hans værker er ofte dybt personlige og halvt selvbiografiske; eksempelvis Kojinti na taiken (個人的な体験) fra 1964, der handler om en mand, der må tackle at sønnen er tilbagestående. Ōes egen søn, Hikari, er mentalt tilbagestående. 

Ud over at være forfatter var han også samfundskritiker og debattør.

Eksterne henvisninger 

Skønlitterære forfattere fra Japan
Nobelprismodtagere i litteratur
Nobelprismodtagere fra Japan
Saint-Laurent-de-la-Salanque

Saint-Laurent-de-la-Salanque er en by og kommune i departementet Pyrénées-Orientales i Sydfrankrig.

Saint-Laurent-de-la-Salanque er også hovedby i en kanton af samme navn,

Geografi 
Saint-Laurent-de-la-Salanque afgrænses mod nord af indsøen Etang de Salses og mod syd af floden Agly. Nærmeste byer er mod øst Le Barcarès (5 km) og mod sydvest Torreilles (3 km). Perpignan ligger 13 km mod sydvest.

Demografi

Udvikling i folketal

Kilder

Eksterne henvisninger 

 Les Pyrénées Catalanes

Byer i Pyrénées-Orientales
Arctic Green Food

Arctic Green Food er en grønlandsk virksomhed, som driver køb og videreforædling af mad. Den har hovedkontor i Maniitsoq.

Selskapet var en del af KNI, og var tidligere en egen virksomhed under navnet Nuka A/S, etableret i 1998. Grønlands Hjemmestyre besluttede i 2004, at Nuka A/S skulle overtages af KNI fra 1. januar 2005. 

Arctic Green Food viste sig imidlertid at blive en økonomisk byrde for KNI med et underskud på 37,3 millioner kroner i 2006. KNI har derfor solgt ud af selskabet. 1. april 2007 blev selskabets virksomheder i Julianehåb, Nanortalik og Kuummiut derfor solgt til Arctic Prime Fisheries, samtidig med at virksomhederne i Niaqornaarsuk, Ikerasaarsuk, Kangaatsiaq, Sarfannguaq, Itilleq, Kangaamiut, Atammik, Godthåb, Fiskenæsset og Arsuk blev solgt til Royal Greenland. 

De resterende anlæg i Thule, Savissivik, Akunnaaq, Ikamiut, Attu, Søndre Strømfjord, Sukkertoppen, Napasoq, Qassimiut, Eqalugaarsuit,Tasiusaq, Aappilattoq og Scoresbysund er solgt til tidligere ansatte i Arctic Green Food og er nu et privat selskab, der fortsætter under det gamle navn.

Links 
 Officiel hjemmeside 

Qeqqata Kommune
Fødevarevirksomheder fra Grønland
Greenland Development

Greenland Development A/S var en grønlandsk virksomhed som var underlagt Grønlands Hjemmestyre, og senere Grønlands Selvstyre. 

Selskabet blev etableret for at øge den kommercielle udnyttelse af vandkraftværker ved at tiltrække sig og bistå internationale virksomheder, som driver forretninger som f.eks. aluminiumsproduktion. 

Greenland Development A/S havde hovedkontor i Nuuk (Godthåb) og lukkede sommer 2012. 

Det første vandkraftværk som blev etableret i Grønland var Kangerluarsunnguaq-værket som forsyner Nuuk med strøm. Det stod færdigt i 1993. 

Virksomheder i Nuuk
Energivirksomheder
Ophørt i 2012
Offentligt ejede virksomheder fra Grønland
Grønlandsbanken

GrønlandsBANKEN er en Grønlandsk bank, med hovedkvarter i Nuuk. 

Banken blev stiftet i 1967 af flere danske banker (2/3 af aktiekapitalen) og Danmarks Nationalbank (1/3). Den regnes som Grønlands første bank, selv om den danske bank Bikuben 9 måneder tidligere havde åbnet en filial i Nuuk. Bankens åbningsdag var 1. juli 1967. 

I 1997 fusionerede banken med Nuna Bank, som blev etableret i 1985, ved at overtage Bikubens fire afdelinger i Grønland. Beslutningen blev gjort i de to respektive bankers generalforsamlinger i april 1997, med virkning fra 1. januar 1997. 

Pr. marts 2008 har banken ca. 60.000 kunder.

Links 
 Officielle hjemmeside

Banker fra Grønland
Etableret i 1967
OMX Copenhagen Small Cap
Virksomheder i Nuuk
Richard Greenfort

Rikard Greenfort (født Hansen 7. februar 1923, død 31. marts 2013) var en dansk atlet medlem af FIF Hillerød (1940-1944), Helsingør IF (1945) og AIK 95 (1946-).

Greenfort deltog i finalen ved EM i Oslo 1946, hor han opnåede en syvende plads. Han vandt ti DM; på to på 3000 meter forhindring, på tre 5000 meter, på fire 10.000 meter og et i cross, hvilket også indebar at han vandt Kongepokalen. Han nåede 12 landskampe.

Rikard Greenfort var lillebror til 400 meter-løberen Knud Greenfort.

Internationale mesterskaber 
 1946 EM 5000 meter 7. plads 14,46,0

Danske mesterskaber 
  1953 10,000 meter 32,03,6
  1952 10,000 meter 31,58,0
  1951 10,000 meter 31,27,4
  1951 5000 meter 15,12,6
  1950 10,000 meter 32,55,4
  1950 5000 meter 15,09,4
  1949 3000 meter forhindring 9,35,2
  1949 8km cross 23,33
  1948 5000 meter 14,40,4
  1948 10,000 meter 31,40,2
  1947 5000 meter 14,43,6
  1947 10,000 meter 31,46,0
  1947 3000 meter forhindring 9,34,6
  1946 5000 meter 14,48,6
  1945 1500 meter 3,57,6
  1945 cross
  1945 cross -hold
  1944 1500 meter 3,59,6

Personlige rekorder 
 2000 meter: 5,27,6 1947
 3000 meter: 8,26,8 1947
 5000 meter: 14,40,4 1948

Eksterne henvisninger 
 DAF i tal – Knud Greenfort 
AIK – Richard Greenfort 
 AIK – Årene efter 1945 /Sportslige triumfer 
 Hif Atletik: Historie 
 

Forhindringsløbere fra Danmark
Atleter fra FIF Hillerød
Atleter fra Helsingør IF
Atleter fra AIK 95
Langdistanceløbere fra Danmark
Nunaoil

Nunaoil A/S er det statlige olieselskab i Grønland.

Selskabet blev dannet i 1985 med ejerskabet lige fordelt mellem Grønlands Hjemmestyre og DONG Energy. Det har en andel af alle udvindingslicenser som uddeles, og blev etableret for at fremme investeringerne i olie- og gasindustrien gennem samarbejde med de enkelte kommuner og internationale olieselskaber. Det opererer som carried partner, som betyder, at det ikke investerer før det er besluttet om et olie- eller gasfelt skal udvindes, da selskabet betaler sin forholdsmæssige andel af udbygnings- og produktionsomkostningerne. 

I 1990'erne indsamlede selskabet primært seismiske data som operatør for en gruppe internationale olieselskaber i Nordøst- og Vestgrønland. Senere drejede fokusset mod sydkysten af Grønland, hvor selskabet kortlagde store områder med potentielle oliefund. Siden 2000 har der været tilstrækkelig med interesse fra den seismiske branche så Nunaoil nu har kunnet afslutte indsamlingen af seismiske data. 

Selskabet har også været involveret i licensuddelingerne i Baffinbugten ved vestkysten, hvor Nunaoil har minimum 8,5 % ejerskab i alle blokke som er givet i licens.

I 2006 solgte DONG sine andele i Nunaoil til den danske stat fordi den danske regering vedtog delvis at privatisere DONG, men eftersom det af Nunaoils vedtægter fremgår, at alle aktierne direkte eller indirekte skal ejes af den danske stat, måtte aktierne overføres til staten forud for privatiseringen. I henhold til det Grønlands selvstyre, som trådte i kraft den 21. juni 2009, overdrog den danske stat sin del til den grønlandske regering.

Eksterne henvisninger og kilder 
 Officiel hjemmeside 

Etableret i 1985
Virksomheder i Nuuk
Olieselskaber i Danmark
Offentligt ejede virksomheder fra Grønland
Harald Holm

Harald Holm er navnet på flere personer:

 Harald Holm (politiker) (1848-1903) – dansk politiker, medlem af Folketinget (Harald Emil Larsenius Holm)
 Harald Holm (maler) (1866-1920) – dansk blomstermaler (Harald Martin Hansen Holm)
 Harald B. Holm (1904-1974) – dansk officer
Bernd Eichinger

Bernd Eichinger (11. april 1949 – 24. januar 2011) var en tysk filminstruktør og -producer.

Eichinger blev født i Neuburg an der Donau i Bayern. Han læste på universitet for TV og film i München (Hochschule für Fernsehen und Film München) i 1970'erne, og købte en aktieandel i det nystartede filmstudie Neue Constantin Film i 1979, og blev dermed dets administrerende direktør. Under hans ledelse blev Constantin Film ét af de mest succesfulde i den tyske filmbranche. Fra 2005 var han formand for bestyrelsen, og ejede en betydelig andel af firmaet. Eichinger producerede også film på egen hånd (for eksempel Der Untergang, 2008). Eichingers seneste film omhandler den venstreekstremistiske terrororganisation Rote Armee Fraktion (RAF), baseret på Stefan Austs bog Der Baader Meinhof complex.

Eichinger var siden 2006 gift med forfatterinden Katja Hofmann. Hans datter TV studieværten  Nina Eichinger nedstammer fra en tidligere forbindelse med Sabine Eichinger. De var ikke gift, men havde tilfældigt det samme efternavn.

Eichinger døde af et hjerteanfald den 24. januar 2011 i Los Angeles.

Filmografi (udvalg) 
 1981 Christiane F. (producent) 
 1983 Den uendelige historie (producent)
 1986 Rosens navn (producent)
 1993 Åndernes hus (producent)
 1997 Frøken Smillas fornemmelse for sne 
 2004 Der Untergang (drejebog og producent)
 2006 Parfumen - Historien om en morder  (drejebog og producent) 
 2008 Baader-Meinhof komplekset (drejebog og producent)
 2010 Resident Evil: Afterlife (producent)

Referencer

Eksterne henvisninger 

 
 Constantin Films officielle hjemmeside 

Filminstruktører fra Tyskland
Filmproducere fra Tyskland
Personer fra Bayern
Almindelig jakobsstige

 
Almindelig jakobsstige eller bare Jakobsstige (Polemonium caeruleum) er en 30-90 cm høj urt med blå blomster. Den bruges ofte i haverne som bedstaude og til snit. Den ses spredt til moser, skove og affaldspladser.

Beskrivelse 
Jakobsstige er en flerårig, urteagtig plante med en opret vækst. Stænglerne er enten kirtehåret foroven eller helt hårløs. Den bærer bladene spredtstillet, og de er elliptiske og uligefinnede. Smabladene er elliptiske til ovale med hel rand. Begge bladsider er græsgrønne.

Blomstringen foregår i juli-august, hvor man ser blomsterne samlet i endestillede stande. De enkelte blomster er 5-tallige og regelmæssige med klokkeformet krone og blå (sjældnere: hvide) kronblade. Frugterne er kapsler med få frø.

Rodsystemet består af en kort, vandret jordstængel, som bærer grove, trævlede rødder.

Højde x bredde og årlig tilvækst: 0,75 x 0,50 m (75 x 50 cm/år).

Hjemsted 

Jakobsstige er udbredt i Mellemøsten, Kaukasus, Centralasien, det Indiske subkontinent, Østasien, Alaska og Nordcanada. I Europa findes den naturligt i Sydøst-, Øst- og Nordeuropa – muligvis med en spontan forekomst i Nordjylland. Arten er desuden spredt fra dyrkning og naturaliseret i resten af Europa og i Nordamerika. Den findes også spredt i størstedelen af Danmark i moser, skove, vejkanter og affaldspladser.

I Biebrzadalen som delvist ligger i Biebrza Nationalparken i det nordøstlige Polen findes arten i fugtige skovlysninger sammen med bl.a. revling, tranebær, vibefedt, blå sumpstjerne, buskbirk, gul stenbræk, kongescepter, laplandspil, mosebølle, mosepost og stivtoppet rørhvene

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blå blomster
Haveplanter
Tivoli Hotel

Tivoli Hotel (eller Tivoli Hotel & Congress Center) er et hotel i København, der åbnede den 2. september 2010. Det er ejes og drives af Arp-Hansen Hotel Group. Tivoli Hotel & Congress Center er tegnet af den danske arkitekt Kim Utzon, der også har tegnet det nærliggende hotel WakeUp Copenhagen. Kongrescenteret er et af Københavns største med plads til 6000 mødedeltagere.

Tivoli Hotel har udover 679 værelser også fitnessfaciliteter, swimmingpool, bar, restaurant og såvel indendørs som udendørs legeplads. Det blev bygget, efter at Tivoli ikke fik tilladelse til at opføre et 102 meter højt hotel- og lejlighedsbyggeri ved Rådhuspladsen. Tivoli Hotel er pr. 1. oktober 2010 medlem af Worldhotels.

Hotellet havde ved åbningen knap 400 værelser men udbyggedes i 2015 med 282 nye værelser. I alt har hotelkomplekset inkl. Wakeup Copenhagen 1210 værelser.

Beliggenhed 
Tivoli Hotel & Congress Centerer
er beliggende på Arni Magnussons Gade 2-4 på Kalvebod Brygge ved siden af det kommende Rigsarkiv, ikke langt fra Fisketorvet.
Hotellet ligger mellem Dybbølsbro Station og Københavns Hovedbanegård, så hotellet er synligt fra jernbanen.

Se også 
 Københavns hoteller

Referencer

Eksterne henvisninger 

 Tivoli Hotels hjemmeside
 Indslag om Tivoli Hotel
 Artikel om Tivoli Hotel på Berlingske.dk 

Hotel
Etableret i 2010
Hoteller i København
Kalvebod Brygge
Henning Larsen (atlet)

Henning Karl Larsen (12 december 1910 i Helsingør – 11. januar 2011 i Helsingør) var en dansk atlet medlem af Helsingør IF.

I 1923 begyndte Henning Larsen som 13-årig sin idrætskarriere som fodboldspiller i Helsingør IF. Fra 1928 gik han over til atletik. I starten af 1930'erne løb han mest mellemdistancerne og terrænløb, men fra 1937 gik han over til at koncentrerede sig om de længere distancer. Det år vandt sine første danske mesterskaber, da han vandt både 5000 meter og 10.000 meter. I perioden fra 1937 til 1949 vandt han 14 DM-titler på de lange distancer. En på 5000 meter, en på 10.000 meter, fire på 20 km landevej og ni på maraton. I alt vandt han 19 danske mesterskaber og 43 sjællandsmesterskaber. I 1946 satte han med 2,38,36 dansk rekord på maraton og deltog også ved EM i Oslo, hvor han blev her nummer otte. To år senere deltog han i OL i London, hvor han fik han en 10. plads med tiden 2.41.22. På grund af en fejl fra officials løb Larsen i øvrigt en omgang for meget på Wembley som afslutning på løbet.
Han holdt op med at løbe for alvor i 1954, og så kastede han sig over brevduerne. I mange år havde han totalisator ved Sveasøjlen i Helsingør. 
Han blev også formand for Helsingør IF. 

Henning Larsen drev købmandsforretningen "Javaboden" på Stjernegade i Helsingør 1932-1964 og var med til at starte Helsingør Pigegarde i 1957. Han kunne 12. december 2010 fejre sin 100 års fødselsdag og døde på Plejehjemmet Grønnehaven en måned efter.

Internationale mesterskaber 
 1946 EM 8. plads Maraton 
 1948 OL 10. plads Maraton

Danske mesterskaber 

  1950   Maraton  2,46,35 
  1950   20km landevej    
  1949   Maraton  2,55,38    
  1948   Maraton  2,48,06    
  1947   Maraton  2,51,18    
  1946   Maraton  2,44,25    
  1945   Maraton  3,03,07    
  1944   Maraton  3,00,46    
  1943   Maraton  2,42,44 
  1942   Maraton  2,58,14   
  1941   Maraton  2,57,09    
  1938   10.000 meter 32,22,0    
   1937   5000 meter  15,38,7    
  1937   10.000 meter  32,58,1    
  1935   5000 meter 15,37,3

Personlig rekord 
 10.000 meter: 32,22,0 1938 
 20 km landevej: 1,06,09 
 Maraton: 2,38,37 Košice, Tjekkoslovakiet 28. oktober 1946

Referencer

Eksterne henvisninger 
 
 DAF i tal – Henning Larsen
 Henning Larsen Biography and Olympic Results – Olympics at Sports-Reference.com  
 Track and Field Statistics – Henning Larsen 
 Hif Atletik: Historie 
 HIF’s æresmedlem Henning Larsen fylder 100 år på søndag, den 12. december... 
 Henning Larsen fylder 100 år
 HELSINGØR DAGBLAD – Henning Larsen har løbet sin sidste runde 
 Verdensranglisten på maraton 1941-1950 
 

Langdistanceløbere fra Danmark
Danske OL-deltagere i atletik
Atleter fra Helsingør IF
Personer fra Helsingør
Hundredårige
Maratonløbere fra Danmark
Deltagere for Danmark ved sommer-OL 1948
Salar

Salar eller salarene (kinesisk: 撒拉族, pinyin: Sālāzú) er et af de 55 officielt anerkendte nationale mindretal i Folkerepublikken Kina. Ved folketællingen i 2000 blev de opgjort til at omfatte 104.503 personer. De fleste bor i provinsen Qinghai (i de autonome amter Xunhua – 循化撒拉族自治縣), og Hualong – 化隆回族自治縣), i Gansu (i det autonome amt Jishishan – 積石山保安族東鄉族撒拉族自治縣) og i den autonome region Xinjiang (i præfekturet Ili – 伊犁哈薩克自治州).

Salarene fører deres rødder tilbage til oghuz-tyrkerne, og flertallet er muslimer.

Folkeslag i Kina
Qinghai
Gansu
Xinjiang

an:Salars
ar:سالار
bg:Салари
es:Salar (etnia)
it:Salar (popolo)
nl:Salar (volk)
pl:Salarowie
Everything Is Amplified

Everything Is Amplified er det tredje studiealbum af den danske elektro-rock-gruppe VETO. Det blev udgivet den 28. februar 2011 på Sony Music. Den første single, "This Is Not" havde premiere til P3 Guld den 14. januar 2011 og blev kortvarigt inden, på samme dag, udgivet til download. Den 17. januar blev sangen valgt til P3's Uundgåelige.

Albummets titel er taget fra en tale af den amerikanske tv-vært og komiker Jon Stewart under demonstrationen Rally to Restore Sanity and/or Fear i Washington, D.C. den 30. oktober 2010, hvor han sagde: "When everything is amplified, we hear nothing". Om albummet fortæller sangskriver Troels Abrahamsen, der også har fungeret som producer: "Vi er nået til et punkt, hvor vi giver os plads til at lege mere, hvorimod vi tidligere har været meget strukturerede og systematiske. Så der er højere til loftet og mere knald på kor og rumklang på pladen. Det hele er uden filter, og det har været rart for os at mærke, at musik ikke altid skal tænkes."

Trackliste

Kilder 

Album fra 2011
VETO (band)-album
Prins August af Sverige

Prins August af Sverige, hertug af Dalarna (Nikolaus August; 24. august 1831 – 4. marts 1873) var prins af Sverige og Norge og hertug af Dalarna. Han var søn af Oscar 1. af Sverige og Josefine af Leuchtenberg. Han var af fyrstehuset Bernadotte. Han var frimurer.

Prins August var gift med Prinsesse Teresia af Sachsen-Altenburg. Ægteskabet var barnløst.

Frimurere fra Sverige
Prinser fra Sverige
Prinser af Norge
Huset Bernadotte
Hertuger af Dalarna
Giovanni Paparoni

Giovanni Paparoni eller John Paparo, død ca. 1158 i Rom, var en italiensk kardinal. Han er kendt som pavelig legat til Irland og Skotland.

Han blev underdiakon under pave Innocens II (som han var beslægtet med) omkring år 1138 Han blev udpeget som kardinal (kardinaldiakon) af pave Celestin II 7. december 1143., og var da tilknyttet kirken Sant'Adriano. 

I 1151 fik han titelkirken San Lorenzo i Damaso, og samme år blev han udnævnt til pavelig legat til Irland. Som pavelig udsending ledede han Synoden i Kells i 1152, som fastsatte systemet med fire ærkebispedømmer i Irland: Armagh, Cashel, Dublin og Tuam. Han argumenterede for en reduktion af antallet af bispedømmer i Irland, som da var kommet op på 39.

Kilder 

Kardinaler fra Italien
Karl Theodor von Heigel

Karl Theodor Ritter von Heigel (23. august 1842 i München – 23. marts 1915 sammesteds) var en tysk historiker, bror til Karl August von Heigel.

von Heigel blev 1873 docent i historie, 1879 ekstraordinær og 1885 ordentlig professor og leder af det historiske seminar ved Münchens Universitet. Han har skrevet Das Herzogthum Bayern zur Zeit Heinrichs des Löwen und Ottos von Wittelsbach (i forening med Riezler, 1867); Ludwig I, König von Bayern (1872); Der österreichischen Erbfolgestreit (1877); Münchens Geschichte (1882); Das Tagebuch Kaiser Karls VII (1883); Neue Historische Vorträge und Aufsätze (1883); Historische Vorträge und Studien (1887); Quellen und Abhandlungen zur neueren Geschichte Bayerns (1885, ny række 1890); Deutsche Geschichte vom Tode Friedrichs den Grossen bis zur Auflösung des alten Reichs (1893 fl.).

Kilder 

 

Historikere fra Tyskland
Faglitterære forfattere fra Tyskland
Tyskere i 1800-tallet
Personer fra München
Salmonsens